इससे पहले शुक्रवार को पश्चिमी तट और ग़ज़ा में इसराइली हमलों में पाँच लोग मारे गए थे जिनमें से चार को हमास का सदस्य बताया गया था.

हाल के दिनो में इसराइल और फ़लस्तानियों के बीच हिंसा में आई तेज़ी से पिछले पाँच महीने से जारी संघर्षविराम ख़तरे में पड़ता नज़र आ रहा है.

हिंसा में आई तेज़ी को देखते हुए अमरीकी विदेश मंत्री कोंडोलीज़ा राइस जल्दी ही मध्य पूर्व का दौरा करेंगी और दोनों तरफ़ के नेताओं से बातचीत करके हिंसा रुकवाने की कोशिश करेंगी.

ग़ज़ा में बीबीसी संवाददाता ऐलन जोन्स्टन का कहना है कि शनिवार को इसराइली हवाई हमले में ग़ज़ा शहर के पूर्वी हिस्से में एक औद्योगिक इकाई को निशाना बनाया गया.

शुक्रवार को इसराइल ने कहा था कि उसने गज़ा पट्टी और पश्चिमी तट में फ़लस्तीनी चरमपंथी संगठन हमास के ख़िलाफ़ कार्रवाई करते हुए हवाई हमले किए थे.

इसराइली सेना ने ये कार्रवाई गुरूवार को हमास के एक आत्मघाती हमले के बाद की जिसमें एक इसराइली महिला की मौत हो गई थी.

हमास का कहना है कि उसने ये हमला फ़लस्तीनियों के नियंत्रण वाले इलाक़े में इसराइली सेना की कार्रवाई का जवाब देने के लिए किया.

इस हमले के बाद गज़ा पट्टी में फ़लस्तीनियों में ही आपस में संघर्ष छिड़ गया और फ़लस्तीनी सुरक्षाबलों और हमास कार्यकर्ताओं के बीच झड़पें हुई.

 \n\nउपरोक्त लेख के लिए मुझे एक अच्छा शीर्षक दें।
ग़ज़ा में और इसराइली हमले